De Dütschi Bundestag isch s Parlament vo de Bundesrepublik Dütschland un het sin Sitz z Berlin. Im politische Syschtem vo de Bundesrepublik isch de Bundestag s einzig Verfassigsorgan vom Bund, wo direkt vom Volk gwählt wird. De Bundestag hät mindeschtens 598 Mitglieder. Wege de Überhangmandat sin s meischt einigi meh. D Legislaturperiode vom Bundestag isch vier Johr. D Mitglider chöi sich zu Fraktione oder Gruppe zämmeschliesse. De Vorsitz im Bundestag het de Bundestagspräsident. Im Moment, wo de 16. Dütschi Bundestag mit 612 Abgordnete amtiert, isch de CDU-Politiker Norbert Lammert de Präsident. Sini Stellvertreter sin d Gerda Hasselfeldt (CSU), de Wolfgang Thierse, d Susanne Kastner (beidi SPD), de Hermann Otto Solms (FDP), d Petra Pau (Die Linke) un d Katrin Göring-Eckardt (Bündnis 90/Die Grünen).